
Κύρωση της Σύμβασης Κοινωνικής Ασφάλειας μεταξύ της Ελληνικής 

Δημοκρατίας και της Δημοκρατίας της Φινλανδίας και του Κανονι¬ 
σμού Εφαρμογής της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 

Άρθρο πρώτο 

Κυρώνονται και έχουν την ισχύ που ορίζει το άρθρο 28 παρ. 1 του 
Συντάγματος η Σύμβαση Κοινωνικής Ασφάλειας μεταξύ της Ελληνικής 
Δημοκρατίας και της Δημοκρατίας της Φινλανδίας και ο Κανονισμός 
Εφαρμογής της Σύμβασης Κοινωνικής Ασφάλειας μεταξύ Ελλάδας και 
Φινλανδίας, που υπογράφτηκαν στο Ελσίνκι στις 11 Μαρτίου 1988 και 
των οποίων τα κείμενα σε πρωτότυπο στην ελληνική γλώσσα έχουν ως 
εξής: . 

ΣΥΜΒΑΣΗ 

ΚΟΙΝΩΝΙΚΗΣ ΑΣΦΑΛΕΙΑΣ ΜΕΤΑΞΥ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ 

ΤΗΣ ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ 

Η Κυβέρνηση της Ελληνικής Δημοκρατίας και η Κυβέρνηση της Δη¬ 
μοκρατίας της Φινλανδίας επιθυμώντας να ρυθμίσουν τις σχέσεις με¬ 
ταξύ των δύο κρατών στον τομέα της κοινωνικής ασφάλειας, Συμφώνη¬ 
σαν να συνάψουν την ακόλουθη Σύμβαση: 

ΤΙΤΛΟΣ I 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

1. Για το σκοπό της παρούσας Σύμβασης, 1) «Ελλάδα» σημαίνει την 
Ελληνική Δημοκρατία και «Φινλανδία» τη Δημοκρατία της Φινλανδίας: 

2) «νομοθεσία» σημαίνει ισχύοντες νόμους, διατάγματα και κανονι¬ 
σμούς όπως ορίζονται στο άρθρο 2: . 

3) «αρμόδια αρχή» σημαίνει σε σχέση με την Ελλάδα τον Υπουργό 
Τγείας, Πρόνοιας και Κοινωνικών Ασφαλίσεων και για την ασφάλιση 
ανεργίας και τα οικογενειακά επιδόματα τον Υπουργό Εργασίας και σε 
σχέση με τη Φινλανδία το Υπουργείο Κοινωνικών Υποθέσεων και 
Υγείας: 

4) «ασφαλιστικός οργανισμός» σημαίνει το φορέα ή την αρχή που εί¬ 
ναι υπεύθυνος για την εφαρμογή της νομοθεσίας ή μέρους αυτής που 
ορίζεται στο άρθρο 2: 

5) «αρμόδιος ασφαλιστικός οργανισμός» σημαίνει τον ασφαλιστικό 
οργανισμό που είναι αρμόδιος σύμφωνα με την εφαρμοστέα νομοθεσία: 

6) «οργανισμός σύνδεσμος» σημαίνει τον οργανισμό για σύνδεση και 
πληροφορίες μεταξύ των ασφαλιστικών οργανισμών των δύο Μερών για 
διευκόλυνση της εφαρμογής της παρούσας Σύμβασης και για την ενημέ¬ 


ρωση των ενδιαφερομένων προσώπων σχετικά με τα δικαιώματα και 
τις υποχρεώσεις τους σύμφωνα με τη Σύμβαση: 

7) «μέλος οικογένειας» σημαίνει το μέλος της οικογένειας σύμφωνα 
με τη νομοθεσία του Μέρους στο έδαφος του οποίου έχει την έδρα του ο 
οργανισμός και σε βάρος του οποίου χορηγούνται οι παροχές: 

8) «περίοδοι ασφάλισης» σημαίνει σε σχέση με την Ελλάδα περιόδους 
εισφορών από εξαρτημένη ή αυτοτελή απασχόληση και όλες τις περιό¬ 
δους που εξομοιώνονται με περιόδους ασφάλισης σύμφωνα με την ελλη¬ 
νική νομοθεσία και σε σχέση με τη Φινλανδία, περιόδους εισφορών, πε¬ 
ριόδους απασχόλησης ή άλλες περιόδους που θεωρούνται ως περίοδοι 
ασφάλισης ή εξομοιούμενες περίοδοι συμπεριλαμβανομένης κάθε περιό¬ 
δου εισφορών, ασφάλισης ή διαμονής, ή εξομοιούμενης περιόδου, που 
χρησιμοποιούνται για την απόκτηση δικαιώματος για παροχή σύμφωνα 
με τη νομοθεσία της Φινλανδίας: 

9) «χρηματική παροχή», «σύνταξη», «ετήσιο επίδομα» ή «αποζημί¬ 
ωση» σημαίνει χρηματική παροχή, σύνταξη, ετήσιο επίδομα ή αποζημί¬ 
ωσή σύμφωνα με την εφαρμοστέα νομοθεσία, συμπεριλαμβανομένων 
και όλων των τμημάτων αυτών τα οποία χρηματοδοτούνται από δημό¬ 
σιους πόρους και όλων των παροχών που εξομοιώνονται με αυτές κα¬ 
θώς και όλων .των προσαυξήσεων και πρόσθετων πληρωμών. . 

2. Οι λοιποί όροι που χρησιμοποιούνται στη Σύμβαση αυτήν έχουν 
την έννοια που τους αποδίδεται από την εφαρμοστέα νομοθεσία. 

Άρθρο 2 

1. Η Σύμβαση αυτή εφαρμόζεται: 

Α. σε σχέση με την Ελλάδα, α) στη γενική νομοθεσία κοινωνικής 
ασφάλειας για μισθωτούς και εξομοιούμενους με αυτούς για τους κινδύ¬ 
νους γήρατος, θανάτου, αναπηρίας, ασθένειας, μητρότητας, εργατικών 
ατυχημάτων και επαγγελματικών ασθενειών: 

β) στη νομοθεσία των υποχρεωτικών συστημάτων κοινωνικής ασφά¬ 
λειας για ορισμένες κατηγορίες μισθωτών και εξομοιούμενων με αυτούς 
καί για τους ελεύθερους επαγγελματίες ή αυτοτελώς απασχολούμενους 
και στη νομοθεσία που καλύπτει το σύνολο του αγροτικού πληθυσμού: 

γ) στη νομοθεσία για την ασφάλιση ανεργίας των μισθωτών: 

δ) στη νομοθεσία για τα οικογενειακά επιδόματα των μισθωτών. 

Β. Σε σχέση με τη Φινλανδία, στη νομοθεσία για τις Λαϊκές Συντάξεις 
και Συντάξεις Επιζώντων, στο Σύστημα Συντάξεων Απασχόλησης -συ¬ 
μπεριλαμβανομένων των συνταξιοδοτικών συστημάτων για αυτοτελώς 
απασχολούμενους και για υπαλλήλους του Κράτους, της Εκκλησίας και 
τοπικούς κυβερνητικούς υπαλλήλους καθώς επίσης και του Συστήματος 
Συντάξεων των Ναυτικών- στην Ασφάλιση Εργατικού Ατυχήματος στη 
Γενική Νοσοκομειακή και Δημόσια Περίθαλψη και στην Ασφάλιση 
Ασθένειας συμπεριλαμβανομένης της Ασφάλισης Μητέρων, Πατέρων 
και Γονέων, στην Ασφάλιση Ανεργίας, στο Επίδομα Παιδιού, στο Επί¬ 
δομα Μητρότητας, στην Πρόνοια για τους Αναπήρους· σ’ αυτά περιλαμ¬ 
βάνεται επίσης ο Νόμος για τις Εισφορές Κοινωνικής Ασφάλισης των 
Εργοδοτών. 

2. Εκτός αν προβλέπεται διαφορετικά στην παράγραφο (4) του Άρ¬ 
θρου αυτού, η Σύμβαση αυτή εφαρμόζεται επίσης στη νομοθεσία που 
κωδικοποιεί, τροποποιεί ή συμπληρώνει τη νομοθεσία που αναφέρεται 
στην παράγραφο 1 του Άρθρου αυτού. 

3. Η Σύμβαση αυτή εφαρμόζεται σε νομοθεσία που αναφέρεται σε νέο 
σύστημα ή νέο κλάδο κοινωνικής ασφάλειας πέρα από αυτές που ορίζο¬ 
νται στην παράγραφο (1) αυτού του άρθρου, μόνο αν αυτό συμφωνηθεί 
μεταξύ των Μερών. 

4. Η παρούσα Σύμβαση δεν εφαρμόζεται σε νομοθεσία η οποία επε¬ 
κτείνει την εφαρμογή της νομοθεσίας που ορίζεται στην παράγραφο (1) 
αυτού του άρθρου σε νέες κατηγορίες προσώπων, αν η αρμόδια αρχή 
του ενδιαφερομένου κράτους γνωστοποιήσει στην αρμόδια αρχή του άλ¬ 
λου κράτους μέσα σε τρεις μήνες από την ημερομηνία θέσης σε ισχύ της 
νέας νομοθεσίας, ότι δε σκοπεύεται επέκταση της Σύμβασης σ’ αυτή. 

5. Με την εξαίρεση αυτών που αναφέρονται στο άρθρο 5, η παρούσα 
Σύμβαση δεν εφαρμόζε ται στην ειδική ελληνική νομοθεσία για συντάξεις 
δημοσίων υπαλλήλων και στην ελληνική νομοθεσία που αφορά τους 
ναυτικούς. Οι αρμόδιες αρχές μπορούν, πάντως, να συμφωνήσουν ότι η 
Σύμβαση ως σύνολο Οα εφαρμόζεται επίσης στο ειδικό ελληνικό σύ¬ 
στημα κοινωνικής ασφάλειας που καλύπτει τους ναυτικούς. 

Άρθρο 3 

Η Σύμβαση εφαρμόζεται, εφ'όσον σ’ αυτή δεν προβλέπεται διαφορε¬ 
τικά, στους υπηκόους των Μερών καθώς επίσης και σε πρόσωπα τα 
οποία καλύπτονται ή έχουν καλυφθεί από τη νομοθεσία ενός από τα δύο 
Μέρη και σε πρόσωπα που έλκουν τα δικαιώματά τους από τέτοια πρό¬ 
σωπα. 

Άρθρο 4 

Εφ'όσον στην παρούσα Σύμβαση δεν προβλέπεται διαφορετικά, κατά 
την εφαρμογή της νομοθεσίας ενός Μέρους, εξομοιώνονται με τους υπη¬ 
κόους του Μέρους αυτού τα ακόλουθα πρόσωπα που διαμένουν στο έδα¬ 
φος του: 

α) υπήκοοι του άλλου Μέρους: 

β) πρόσφυγες και ανιθαγενείς, όπως αναφέρονται στη Συνθήκη της 
28ης Ιουλίου 1951 σχετικά με το καθεστώς των προσφύγων και στο 
από 31 Ιανουάριου 1967 Πρωτόκολλο αυτής της Συνθήκης καθώς επί¬ 
σης στην από 28 Σεπτεμβρίου 1954 Σύμβαση σχετικά με το καθεστώς 
των ανιθαγενών: 

γ) άλλα πρόσωπα σε σχέση με δικαιώματα που έλκουν από υπήκοο 
ενός Μέρους ή από πρόσφυγα ή ανιθαγενή που αναφέρονται στο Άρθρο 
αυτό. 

Άρθρο 5 

1. Εφ'όσον στην παρούσα Σύμβαση δεν προβλέπεται διαφορετικά, συ¬ 
ντάξεις και άλλες χρηματικές παροχές, με εξαίρεση τα επιδόματα και 
τις συντάξεις ανεργίας, δεν επιτρέπεται να μειωθούν, τροποποιηθούν, 
ανασταλούν ή ανακληθούν επειδή ο δικαιούχος διαμένει στο έδαφος του 
άλλου Μέρους. 

2. Εφ'όσον στην παρούσα Σύμβαση δεν προεβλέπεται διαφορετικά, 
παροχές, που πρέπει να καταβληθούν από ένα Μέρος, καταβάλλονται 
στους υπηκόους του άλλου Μέρους, που διαμένουν σε τρίτο κράτος, με 
τις ίδιες προϋποθέσεις και στην ίδια έκταση, όπως στους υπηκόους του 
πρώτου Μέρους που διαμένουν σε τρίτο κράτος. 

Άρθρο 6 

■ 1. Περίοδοι ασφάλισης, που πραγματοποιήθηκαν σύμφωνα με το 
Φινλανδικό Σύστημα Συντάξεων Απασχόλησης, λαμβάνονται υπόψη 
όταν ο αρμόδιος ελληνικός ασφαλιστικός οργανισμός αποφασίζει για το 
δικαίωμα προαιρετικής ασφάλισης στην Ελλάδα. 

2. Η νομοθεσία ενός Μέρους για μείωση ή αναστολή των παροχών 
που προβλέπονται από την εφαρμοστέα νομοθεσία σύμφωνα με το άρθρο 
2, όταν συρρέουν με άλλη παροχή ή εισόδημα από επικερδή απασχό¬ 
ληση, θα εφαρμόζεται και στην περίπτωση που το δικαίωμα για την 
άλλη παροχή αποκτήθηκε σύμφωνα με τη νομοθεσία του άλλου Μέρους 
ή το εισόδημα αποκτήθηκε στο έδαφος του άλλου Μέρους. 

3. Σε περίπτωση που ο αρμόδιος ελληνικός ασφαλιστικός οργανισμός 
αποφασίζει για τη μείωση ή αναστολή μιας παροχής που αναφέρεται 
στην παράγραφο (2) του παρόντος άρθρου, λαμβάνει υπόψη του εισό¬ 
δημα από επικερδή απασχόληση μόνο κατά το τμήμα που αντιστοιχεί 
στην αναλογία μεταξύ της ελληνικής μερικής παροχής σύμφωνα με το 
Άρθρο 19 παράγραφος (2) εδάφιο (β) και του θεωρητικού ποσού που 
αναφέρεται στην ίδια παράγραφο, εδάφιο (α). 


Τ I Τ Λ Ο Σ II 

ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΣΤΕΑ ΝΟΜΟΘΕΣΙΑ 

Άρθρο 7 

Εφ’όσον δεν προβλέπεται διαφορετικά στα άρθρα 8, 9 και 10 της πα¬ 
ρούσας Σύμβασης, θα εφαρμόζεται η ακόλουθη νομοθεσία: 

Α. σε σχέση με τη Φινλανδία α) η νομοθεσία για τις Συντάξεις Απα¬ 
σχόλησης, για Εργατικά Ατυχήματα και Επαγγελματικές Ασθένειες 
καθώς επίσης και για τις εισφορές Κοινωνικής Ασφάλειας των Εργοδο¬ 
τών, αν τα πρόσωπα για τα οποία γίνεται λόγος απασχολούνται στη 
Φινλανδία: 

β) η νομοθεσία για τις Λαϊκές Συντάξεις, Συντάξεις Επιζώντων, για 
τη Γενική Νοσοκομειακή και Δημόσια Περίθαλψη, για Ασφάλιση Ασθέ¬ 
νειας, Ασφάλιση Μητέρων, Πατέρων και Γονέων, Ασφάλιση Ανεργίας, 
Επίδομα Παιδιού, Επίδομα Μητρότητας και Πρόνοια για τους Αναπή¬ 
ρους, αν τα πρόσωπα για τα οποία γίνεται λόγος διαμένουν στη Φινλαν¬ 
δία: 

Β. σε σχέση με την Ελλάδα η νομοθεσία που αναφέρεται στο άρθρο 2, 
παράγραφος 1 εδάφιο Α αυτής της Σύμβασης, αν τα πρόσωπα για τα 
οποία γίνεται λόγος απασχολούνται στην Ελλάδα. 

Άρθρο 8 

1. Αν ένα πρόσωπο που απασχολείται στην περιοχή του ενός Μέρους 
σταλεί από τον εργοδότη του στην περιοχή του άΜου Μέρους για εκτέ¬ 
λεση εργασίας στον ίδιο εργοδότη, εξακολουθεί να καλύπτεται από τη 
νομοθεσία του πρώτου Μέρους, μέχρι το τέλος του 24ου ημερολογιακού 
μήνα μετά την αποστολή του, σαν να απησχολείτο ακόμη στην περιοχή 
αυτού του Μέρους. 

2. Προσωπικό κίνησης που απασχολείται σε σιδηροδρομικές επιχει¬ 
ρήσεις ή σε επιχειρήσεις χερσαίων ή αεροπορικών συγκοινωνιών και που 
εργάζεται στην περιοχή των δύο Μερών υπάγεται στη νομοθεσία του 
Μέρους στην περιοχή του οποίου η επιχείρηση έχει την έδρα της. Αν, 
πάντως, ο εργαζόμενος διαμένει στην περιοχή του άλλου Μέρους, εφαρ¬ 
μόζεται η νομοθεσία αυτού του Μέρους. 

3. Εφ’όσον δεν προβλέπεται διαφορετικά στο άρθρο 2 παράγραφος 
(5), η νομοθεσία του Μέρους με τη σημαία του οποίου πλέει ένα πλοίο, 
εφαρμόζεται για το πλήρωμα του πλοίου και για άλλα πρόσωπα που 
απασχολούνται μόνιμα στο πλοίο. Πρόσωπο που απασχολείται στη φόρ- 
τωση, εκφόρτωσή ή επισκευή πλοίου ή για τη φρούρηση πλοίου στη 
διάρκεια παραμονής του σε ένα λιμάνι, καλύπτεται από τη νομοθεσία 
του Μέρους στην περιοχή του οποίου βρίσκεται το λιμάνι. 

4. Εργαζόμενος που καλύπτεται από τη νομοθεσία ενός Μέρους σύμ¬ 
φωνα με τις διατάξεις του παρόντος άρθρου καθώς και τα μέλη οικογέ- 
νειάς του που τον ακολουθούν, θεωρούνται για το σκοπό αυτόν ότι δια¬ 
μένουν σ’ αυτό το Μέρος. 

Άρθρο 9 

1. Η παρούσα Σύμβαση δεν εφαρμόζεται σε μέλη του προσωπικού δι¬ 
πλωματικής ή προξενικής αποστολής με την προϋπόθεση ότι υπάγονται 
σε διπλωματικό ή προξενικό καθεστώς. 

2. Δημόσιοι υπάλληλοι που έχουν σταλεί από την Κυβέρνηση ενός 
Μέρους στην περιοχή του άλλου Μέρους και οι οποίοι δεν εμπίπτουν στις 
κατηγορίες που ορίζονται στην παράγραφο (1), καλύπτονται από τη νο¬ 
μοθεσία του πρώτου Μέρους. 

3. Σε περίπτωση που ένα πρόσωπο, διαφορετικό από αυτά που ανα- 
φέρονται στις παραγράφους (1) και (2), το οποίο δεν είναι μέλος προσω¬ 
πικού διπλωματικής ή προξενικής αποστολής των Μερών, απασχολεί¬ 
ται σε διπλωματική ή προξενική αποστολή του άλλου Μέρους ή στην 
υπηρεσία αξιωματούχου μιας τέτοιας αποστολής, μπορεί μέσα σε τρεις 
μήνες μετά από τη θέση σε ισχύ της παρούσας Σύμβασης ή μέσα σε τρεις 
μήνες μετά την έναρξη της απασχόλησης στην περιοχή αυτού του Μέ¬ 
ρους να επιλέξει αν θα ασφαλιστεί σύμφωνα με τη νομοθεσία του πρώτου 
ή του τελευταίου Μέρους. 

Άρθρο 10 

1. Οι αρμόδιες αρχές των δύο Μερών μπορούν να συμφωνήσουν τρο¬ 
ποποιήσεις των διατάξεων των άρθρων 7, 8 ή 9 σε σχέση με ορισμένα 
πρόσωπα ή κατηγορίες προσώπων. 

2. Οι διατάξεις της παραγράφου (4) του άρθρου 8 εφαρμόζονται με 
τους ίδιους όρους στις περιπτώσεις που αναφέρονται στο παρόν άρθρο. 

Άρθρο 11 

Σε περίπτωση που ένας εργαζόμενος κατά το χρονικό διάστημα που 
υπάγεται στην ελληνική νομοθεσία για εργασία που ασκείται στην πε¬ 
ριοχή της Ελλάδας, θεωρείται εντούτοις ότι διαμένει στη Φινλανδία 
σύμφωνα με τη φινλανδική νομοθεσία, δεν καταβάλλονται εισφορές σύμ¬ 
φωνα με τη φινλανδική νομοθεσία σε σχέση με εισόδημα από την εργα¬ 
σία αυτή. 

Τ I Τ Λ Ο Σ III 
ΕΙΔΙΚΕΣ ΔΙΑΤΑΞΕΙΣ 

Κεφάλαιο 1. Ασθένεια, μητρότητα και γέννηση παιδιού 

Άρθρο 12 

Αν ένα πρόσωπο πραγματοποίησε περιόδους ασφάλισης σύμφωνα με 
τη νομοθεσία και των δύο Μερών, οι περίοδοι αυτές συνυπολογίζονται 
για την απόκτηση δικαιωμάτων για παροχή, εφ’όσον δε συμπί¬ 
πτουν. 

Άρθρο 13 

1. Σε περίπτωση που ένα πρόσωπο διαμένει στην περιοχή ενός Μέ¬ 
ρους και δικαιούται παροχές ασθένειας σε είδος σύμφωνα με τη νομοθε¬ 
σία αυτού του Μέρους, χορηγούνται σ’ αυτό τέτοιες παροχές στη διάρ¬ 
κεια προσωρινής διαμονής, του στην περιοχή του άλλου Μέρους, αν η 
κατάσταση της υγείας του απαιτεί την άμεση χορήγησή τους. 

2. Πρόσωπα που αναφέρονται στο άρθρο 8 και στο άρθρο 9, παρά¬ 
γραφοι (2) και (3) της παρούσας Σύμβασης, τα οποία καλύπτονται από 
τη νομοθεσία ενός Μέρους και τα οποία διαμένουν προσωρινά ή μόνιμα 
στην περιοχή του άλλου Μέρους, δικαιούνται παροχές ασθένειας σε εί¬ 
δος στη διάρκεια αυτής της περιόδου σύμφωνα με τη νομοθεσία του τε¬ 
λευταίου Μέρους. 

3. Για τον καθορισμό του τρόπου και της έκτασης χορήγησης παρο¬ 
χών ασθένειας σε είδος, εφαρμόζεται η νομοθεσία του Μέρους όπου χο¬ 
ρηγείται η παροχή. 

4. Προθέσεις, μεγαλύτερα βοηθητικά μέσα σε αναπήρους και άλλες 
παροχές ασθένειας σε είδος ουσιώδους σημασίας, που απαριθμούνται σε 
πίνακα που προσαρτάται στον κανονισμό εφαρμογής, χορηγούνται μόνο 
με την έγκριση του αρμόδιου οργανισμού εκτός από τις επείγουσες περι¬ 
πτώσεις. 

5. Ο αρμόδιος ασφαλιστικός οργανισμός αποδίδει τις δαπάνες για τις 
παροχές ασθένειας σε είδος που πρέπει να καταβληθούν σύμφωνα με την 
παρούσα Σύμβαση στον ενδιαφερόμενο ασφαλιστικό οργανισμό, όπως 
ορίζεται στις διατάξεις του κανονισμού εφαρμογής που αναφέρεται στο 
άρθρο 29. 

Άρθρο 14 

1. Πρόσωπο που παίρνει σύνταξη σύμφωνα με τη νομοθεσία και των 
δύο Μερών δικαιούται παροχές ασθένειας σε είδος σύμφωνα με τη νομο¬ 
θεσία του Μέρους στην περιοχή του οποίου διαμένει. Οι παροχές χορη¬ 
γούνται σε βάρος του αρμόδιου οργανισμού της χώρας διαμονής του δι¬ 
καιούχου. 

2. Πρόσωπο που διαμένει στην Ελλάδα και που παίρνει σύνταξη μόνο 
σύμφωνα με τη φινλανδική νομοθεσία, καθώς επίσης και μέλη οικογέ- 
νειάς του που το ακολουθούν, δικαιούνται παροχές ασθένειας σε είδος 
από τον αρμόδιο ασφαλιστικό οργανισμό του τόπου κατοικίας τους. Πα- 
ροχές χορηγούνται με την καταβολή ενός ετήσιου ποσού που καθορίζε¬ 
ται από την αρμόδια ελληνική αρχή. 

3. Παροχές χορηγούνται σύμφωνα με την ελληνική νομοθεσία και τις 
προϋποθέσεις που καθορίζονται από τον αρμόδιο οργανισμό. 

4. Στη διάρκεια διαμονής του στη Φινλανδία, ένα πρόσωπο που παίρ¬ 
νει σύνταξη μόνο σύμφωνα με την ελληνική νομοθεσία, καθώς επίσης 
και εξαρτημένα μέλη που το ακολουθούν, δικαιούνται παροχές ασθέ¬ 
νειας σε είδος, όπως προβλέπονται από τη φινλανδική νομοθεσία για 
Φινλανδούς δικαιούχους. 


Κεφάλαιο 2. 

Γήρας, αναπηρία και επιζώντες 
Εφαρμογή της φινλανδικής νομοθεσίας 

Άρθρο 15 

1. Εφ’όσον Έλληνας υπήκοος στη διάρκεια διαμονής του στη Φιν¬ 
λανδία παίρνει σύνταξη γήρατος ή αναπηρίας σύμφωνα με το φινλαν- 
δικό Νόμο για τις Λαϊκές Συντάξεις ή σύνταξη επιζώντων σύμφωνα με 
το φινλανδικό Νόμο για τις Συντάξεις Επιζώντων, δικαιούται να παίρνει 
τη σύνταξη αυτήν όταν μεταβαίνει στην Ελλάδα με τις ίδιες προϋποθέ¬ 
σεις που την παίρνει ένας Φινλανδός υπήκοος που μεταβαίνει στην Ελ¬ 
λάδα. 

2. Σε περίπτωση που Έλληνας υπήκοος στη διάρκεια διαμονής του 
στην περιοχή της Ελλάδας ή της Φινλανδίας δεν συμπληρώνει τις προϋ¬ 
ποθέσεις διαμονής στη Φινλανδία για να θεμελιώσει δικαίωμα -σε σύ¬ 
νταξη γήρατος σύμφωνα με το φινλανδικό Νόμο για τις Λαϊκές Συντά¬ 
ξεις, χορηγείται σ’ αυτόν μετά από αίτησή του το βασικό ποσόν αυτής 
της σύνταξης, αν συμπληρώνει τις άλλες προϋποθέσεις και διέμεινε στη 
Φινλανδία για μια συνεχή περίοδο πέντε τουλάχιστον ετών μετά την ηλι¬ 
κία των 16 ετών. 

3. Σε περίπτωση που Έλληνας υπήκοος στη διάρκεια διαμονής του 
στην περιοχή της Ελλάδας ή της Φινλανδίας δεν συμπληρώνει τις προϋ¬ 
ποθέσεις διαμονής στη Φινλανδία για να θεμελιώσει δικαίωμα σε σύ¬ 
νταξη χηρείας σύμφωνα με το φινλανδικό Νόμο για τις Συντάξεις Επι¬ 
ζώντων, χορηγείται στη χήρα μετά από αίτησή της το βασικό ποσόν αυ¬ 
τής της σύνταξης, αν συμπληρώνει τις άλλες προϋποθέσεις και αυτή με 
το θανόντα είχαν διαμείνει στη Φινλανδία για μια συνεχή περίοδο πέντε 
τουλάχιστον ετών μετά τη συμπλήρωση της ηλικίας των 16 ετών και ο 
θανών ήταν Έλληνας υπήκοος που διέμενε στην Ελλάδα ή στην Φινλαν¬ 
δία την ημέρα του θανάτου του. 

4. Σε περίπτωση που Έλληνας υπήκοος στη διάρκεια διαμονής του 
στην περιοχή της Ελλάδας ή της Φινλανδίας δεν συμπληρώνει τις προϋ¬ 
ποθέσεις διαμονής στη Φιλανδία για να θεμελιώσει δικαίωμα σε ορφα¬ 
νική σύνταξη σύμφωνα με το φινλανδικό Νόμο για τις Συντάξεις Επιζώ¬ 
ντων, χορηγείται στο ορφανό μετά από αίτησή του η σύνταξη αυτή, αν 
συμπληρώνει τις άλλες προϋποθέσεις και ο θανών. ήταν Έλληνας υπή¬ 
κοος που διέμεινε στη Φινλανδία για μια συνεχή περίοδο πέντε τουλάχι¬ 
στον ετών μετά τη συμπλήρωση της ηλικίας των 16 ετών και διέμενε 
στην Ελλάδα ή στη Φινλανδία την ημέρα του θανάτου του. 

Άρθρο 16 

1. Πρόσωπο που αναφέρεται στο άρθρο 4 της παρούσας Σύμβασης το 
οποίο διαμένει στην Ελλάδα, δικαιούται φινλανδική σύνταξη απασχόλη¬ 
σης με τις ίδιες προϋποθέσεις σαν να διέμενε στη Φινλανδία, λαμβανομέ- 
νων, πάντως, υπόψη των διατάξεων του άρθρου 17. 

2. Εφ'όαον δεν προβλέπεται διαφορετικά στο άρθρο 34 της παρούσας 
Σύμβασης ο αρμόδιος ασφαλιστικός οργανισμός στη Φινλανδία εφαρμό¬ 
ζει τη δική του νομοθεσία για τους σκοπούς καθορισμού του δικαιώμα¬ 
τος για φινλανδική σύνταξη απασχόλησης και του ποσού της σύνταξης. 

Άρθρο 17 

Αν ένα πρόσωπο που καθίσταται ανάπηρο δεν συμπληρώνει την 
προϋπόθεση διαμονής σύμφωνα με το φινλανδικό Σύστημα Συντάξεων 
Απασχόλησης, περίοδοι ασφάλισης από απασχόλησή του στην Ελλάδα 
θεωρούνται ως περίοδοι διαμονής στη Φινλανδία, με τον όρο ότι δεν συ¬ 
μπίπτουν. 

Εφαρμογή της ελληνικής νομοθεσίας 

Άρθρο 18 
Συντάξεις αναπηρίας 

1. Αν ένα πρόσωπο δεν δικαιούται σύνταξη αναπηρίας με βάση τις 
περιόδους ασφάλισης που πραγματοποίησε στην Ελλάδα, οι περίοδοι 
ασφάλισης σύμφωνα με την ελληνική νομοθεσία και οι περίοδοι ασφάλι¬ 
σης σύμφωνα με το φινλανδικό Σύστημα Συντάξεων συνυπολογίζονται 
για τη θεμελίωση δικαιώματος για παροχή σύμφωνα με την ελληνική 
νομοθεσία, με τον όρο ότι δεν συμπίπτουν. 

2. Αν, σύμφωνα με τις διατάξεις της παραγράφου (1) του παρόντος 
άρθρου, αποκτηθεί δικαίωμα για παροχή, ο αρμόδιος ελληνικός ασφα¬ 
λιστικός οργανισμός υπολογίζει το θεωρητικό ποσό που θα εχορηγείτο 

αν όλες οι περίοδοι ασφάλισης σύμφωνα με την ελληνική νομοθεσία και 
οι περίοδοι ασφάλισης σύμφωνα με το φινλανδικό Σύστημα Συντάξεων 
Απασχόλησης είχαν πραγματοποιηθεί στην Ελλάδα. Αν το ποσό της πα¬ 
ροχής είναι ανεξάρτητο από τη διάρκεια των περιόδων ασφάλισης, αυτό' 
το ποσό λαμβάνεται ως θεωρητικό ποσό. 

3. Αν η συνολική διάρκεια των περιόδων ασφάλισης που πραγματο¬ 
ποιήθηκαν σύμφωνα με τη νομοθεσία και των δύο Μερών είναι μεγαλύ-' 
τερη από τη μεγίστη περίοδο που απαιτείται από την ελληνική νομοθε¬ 
σία για τη λήψη πλήρους παροχής, ο αρμόδιος οργανισμός λαμβάνει 
υπόψη του τη μέγιστη αυτήν περίοδο αντί της συνολικής διάρκειας των 
περιόδων που έχουν πραγματοποιηθεί. 

4. Με βάση το ποσό, που υπολογίστηκε όπως ορίζεται στην παρά¬ 
γραφο (2) του παρόντος άρθρου, ο ασφαλιστικός οργανισμός υπολογίζει 
στη συνέχεια τη μερική παροχή που πρέπει να καταβάλει σύμφωνα με 
τη σχέση μεταξύ της διάρκειας των περιόδων ασφάλισης που θα λη- 
φθούν υπόψη κατά τη νομοθεσία του και της συνολικής διάρκειας των 
περιόδων ασφάλισης που ελήφθησαν υπόψη σύμφωνα με την παρά¬ 
γραφο (2) του παρόντος άρθρου. 

Άρθρο 19 

Συντάξεις γήρατος και επιζώντων 

1. Περίοδοι ασφάλισης που πραγματοποιήθηκαν σύμφωνα με τη φιν- 
λανδική νομοθεσία συνυπολογίζονται με περιόδους ασφάλισης που 
πραγματοποιήθηκαν σύμφωνα με την ελληνική νομοθεσία στο μέτρο 
που αυτό είναι αναγκαίο για τη θεμελίωση δικαιώματος για συντάξεις 
γήρατος και επιζώντων σύμφωνα με την ελληνική νομοθεσία. 

2. Εφ'όσον για τη θεμελίωση του δικαιώματος σύμφωνα με την 
προηγούμενη παράγραφο ελήφθησαν υπόψη περίοδοι ασφάλισης που 
πραγματοποιήθηκαν σύμφωνα με την φινλανδική νομοθεσία, η παροχή 
που πρέπει να καταβληθεί σύμφωνα με την ελληνική νομοθεσία καθορί¬ 
ζεται μέ τον ακόλουθο τρόπο: 

α) Ο ασφαλιστικός οργανισμός υπολογίζει αρχικά το ποσό της σύντα¬ 
ξης που θα εχορηγείτο στον ενδιαφερόμενο αν οι περίοδοι ασφάλισης, 
που πραγματοποιήθηκαν σύμφωνα με την φινλανδική νομοθεσία και 
που ελήφθησαν υπόψη σύμφωνα με την προηγούμενη παράγραφο, είχαν 
πραγματοποιηθεί σύμφωνα με τη δική του νομοθεσία. 

β) Με βάση το ποσό που υπολογίστηκε, όπως ορίζεται στο εδάφιο (α) 
ο οργανισμός υπολογίζει στη συνέχεια τη μερική παροχή που πρέπει να 
καταβάλει, σύμφωνα με τη σχέση μεταξύ της διάρκειας των περιόδων 
ασφάλισης που πραγματοποιήθηκαν σύμφωνα με τη δική του νομοθεσία 
και της συνολικής διάρκειας των περιόδων ασφάλισης που ελήφθησαν 
υπόψη. , , 

3. Περίοδοι απασχόλησης σε μεταλλευτικές εργασίες στη Φινλανδία 
συνυπολογίζονται με περιόδους ασφάλισης που πραγματοποιήθηκαν 
σύμφωνα με την ελληνική νομοθεσία κατά την εφαρμογή των ελληνικών 
διατάξεων που αναφέρονται στις συντάξεις προσώπων που εργάζονται 
σε υπόγειες στοές μεταλλείων και λιγνιτωρυχείων καθώς και αυτών 
που αφορούν τα βαριά και ανθυγιεινά επαγγέλματα. 

, Άρθρο 20 

ί 

< Κοινές διάταξεις για όλα τα είδη συντάξεων 

1. Αν η συνολική διάρκεια των. περιόδων ασφάλισης που λαμβάνονται 
υπόψη .σύμφωνα με την ελληνική νομοθεσία για τον υπολογισμό της πα¬ 
ροχής δεν φθάνει τους δώδεκα μήνες και με την προϋπόθεση ότι δεν 
υπάρχει δικαίωμα για σύνταξη σύμφωνα με την ελληνική νομοθεσία 
χωρίς την εφαρμογή'του άρθρου 18, δεν χορηγείται παροχή κατά τη νο¬ 
μοθεσία αυτή. 

2. Κατά την εφαρμογή των άρθρων 18 και 19 οι αρμόδιοι ασφαλιστι¬ 
κοί οργανισμοί στην Ελλάδα θα τηρούν τους κανόνες που ακολουθούν: 

α) Για τον καθορισμό του κλάδου ασφάλισης και του αρμόδιου ασφα¬ 
λιστικού οργανισμού λαμβάνονται υπόψη μόνον ελληνικές περίοδοι 
ασφάλισης. 

β) Για του σκοπούς εφαρμογής της παραγράφου (2) του άρθρου'18, 
φινλανδικές περίοδοι ασφάλισης λαμβάνονται υπόψη και αν ακόμη δεν 
θεωρούνται ως περίοδοι ασφάλισης σύμφωνα με την ελληνική νομοθε¬ 
σία. 

γ) Για τον υπολογισμό του ποσού της σύνταξης λαμβάνεται υπόψη 
μόνο εισόδημα που αντιστοιχεί σε περιόδους ασφάλισης σύμφωνα με την 
ελληνική νομοθεσία. 


Άρθρο 21 

Αν ένα Μέρος έχει συνάψει με ένα τρίτο κράτος σύμβαση κοινωνικής 
ασφάλειας που περιλαμβάνει κανόνες συνυπολογισμού περιόδων ασφά¬ 
λισης, το Μέρος αυτό, εφ'όσον είναι αναγκαίο και μετά από αίτηση του 
ενδιαφερομένου, λαμβάνει υπόψη περιόδους ασφάλισης που πραγματο¬ 
ποιήθηκαν σύμφωνα με τη νομοθεσία του τρίτου αυτού κράτους για τη 
θεμελίωση του συνταξιοδοτικού δικαιώματος. 

, Κεφάλαιο 3. 

Εργατικά ατυχήματα και επαγγελματικές ασθένειες 

Αρθρο 22 

Ασφαλισμένος και δικαιούχος παροχών ασθένειας σε είδος σύμφωνα με 
τη νομοθεσία ενός Μέρους λαμβάνει, σε περίπτωση εργατικού ατυχήμα¬ 
τος ή επαγγελματικής ασθένειας στη διάρκεια απασχόλησης στην πε¬ 
ριοχή του άλλου Μέρους, παροχές ασθένειας σε είδος σύμφωνα με τη νο¬ 
μοθεσία του άλλου Μέρους στη διάρκεια προσωρινής ή μόνιμης διαμο¬ 
νής στην περιοχή του Μέρους αυτού. Ο ενδιαφερόμενος δικαιούται τις 
παροχές αυτές δωρεάν και χωρίς απόδοση δαπανών. 

Άρθρο 23 

1. Το δικαίωμα για παροχές συνεπεία εργατικού ατυχήματος καθο¬ 
ρίζεται σύμφωνα με τη νομοθεσία που εφαρμόζεται για τον ασφαλισμένο 
κατά το χρόνο του ατυχήματος, όπως προβλέπεται στα άρθρα 7-10. 

2. Αποζημίωση για μεταγενέστερο εργατικό ατύχημα καθορίζεται 
από τον αρμόδιο οργανισμό σύμφωνα με τη μείωση της ικανότητας για 
εργασία που προκλήθηκε από το μεταγενέστερο ατύχημα και σύμφωνα 
με τη νομοθεσία που εφαρμόζεται από τον εν λόγω οργανισμό. 

3. Αν, σύμφωνα με τη νομοθεσία εϋός Μέρους, κατά τον καθορισμό 
του βαθμού αναπηρίας λαμβάνονται υπόψη προγενέστερα εργατικά 
ατυχήματα ή επαγγελματικές ασθένειες, ο αρμόδιος ασφαλιστικός ορ¬ 
γανισμός λαμβάνει υπόψη για τον ίδιο σκοπό προγενέστερα εργατικά 
ατυχήματα και επαγγελματικές ασθένειες συνεπεία εργασίας σύμφωνα 
με τη νομοθεσία του άλλου Μέρους, κατά τον ίδιο τρόπο σαν να ήταν 
εφαρμοστέα η νομοθεσία του πρώτου Μέρους. " 

Άρθρο 24 

1. Παροχές για επαγγελματική ασθένεια καθορίζονται σύμφωνα με 
τη νομοθεσία του Μέρους του οποίου η νομοθεσία ήταν εφαρμοστέα 
κατά το χρόνο που ο ασφαλισμένος απασχολείτο σε εργασία που συνεπά¬ 
γεται τον κίνδυνο επαγγελματικής ασθένειας, και αν ακόμη η ασθένεια 
διαπιστώθηκε για πρώτη φορά στην περιοχή του άλλου Μέρους. 

2. Αν ο δικαιούχος απασχολήθηκε σε τέτοια εργασία σύμφωνα με τη 
νομοθεσία και των δύο Μερών, εφαρμόζεται η νομοθεσία σύμφωνα με 
την οποία ο ασφαλισμένος τελευταία απασχολήθηκε. 

3. Αν μια επαγγελματική ασθένεια προκάλεσε τη χορήγηση μιας πα¬ 
ροχής σύμφωνα με τη νομοθεσία ενός Μέρους, αποζημίωση για επιδεί¬ 
νωση της ασθένειας που εκδηλώνεται στην περιοχή του άλλου Μέρους 
καταβάλλεται επίσης σύμφωνα με τη νομοθεσία του πρώτου Μέρους. 
Αυτό πάντως δεν ισχύει αν η επιδείνωση οφείλεται σε απασχόληση που 
συνεπάγεται κίνδυνο ασθένειας σύμφωνα με τη νομοθεσία του άλλου 
Μέρους. 

Κεφάλαιο 4. 

Ανεργία 

Άρθρο 25 

- 1. Τπήκοοι του ενός Μέρους που διαμένουν προσωρινά ή μόνιμα στην 
περιοχή του άλλου Μέρους δικαιούνται επίδομα ανεργίας με τους ίδιους 
όρους που το δικαιούνται οι υπήκοοι του τελευταίου Μέρους. 

2. Αν ένα πρόσωπο έχει υπαχθεί στη νομοθεσία των δύο Μερών, οι 
περίοδοι ασφάλισης ή απασχόλησης, που λαμβάνονται υπόψη σύμφωνα 
με τη νομοθεσία των δύο Μερών, συνυπολογίζονται για τη θεμελίωση 
δικαιώματος για παροχές ανεργίας, εφ'όσον δεν συμπίπτουν. 

3. Η εφαρμογή της παραγράφου (2) του παρόντος άρθρου προϋποθέ¬ 
τει ότι ο ενδιαφερόμενος απασχολήθηκε στην περιοχή του Μέρους σύμ¬ 
φωνα με τη νομοθεσία του οποίου αξιώνει παροχές, τουλάχιστον για 
τέσσερις συνολικά εβδομάδες στη διάρκεια των δώδεκα τελευταίων μη¬ 
νών πριν από την υποβολή της αίτησης. Η παράγραφος (2) εφαρμόζεται 
πάντως όταν η απασχόληση τερματίζεται πριν από την πάροδο τεσσά¬ 
ρων εβδομάδων, χωρίς υπαιτιότητα του εργαζομένου και επρόκειτο να 

διαρκέσει, σύμφωνα με την καταρτισθείσα σύμβαση εργασίας ορισμένου 
χρόνου, για μια περίοδο τεσσάρων τουλάχιστον εβδομάδων. 

Άρθρο 26 , . 

Η διάρκεια επιδότησης για την οποία υπάρχει αξίωση σύμφωνα με τη 
νομοθεσία ενός Μέρους, όπως ορίζεται στο άρθρο 25, μειώνεται κατά το 
χρόνο για τον οποίο καταβλήθηκαν παροχές στον άνεργο από οργανι¬ 
σμό στην περιοχή του άλλου Μέρους κατά τη διάρκεια των δώδεκα τε¬ 
λευταίων μηνών πριν από την υποβολή της αίτησης. 

Κεφάλαιο 5. 

Οικογενειακές παροχές 

' Άρθρο 27 

Επιδόματα παιδιών που καταβάλλονται σύμφωνα με τη νομοθεσία 
ενός Μέρους σε παιδιά που έχουν την υποκοότητα του Μέρους αυτού, 
καταβάλλονται επίσης με τις ίδιες προϋποθέσεις σε παιδιά που έχουν την 
υποκοότητα του άλλου Μέρους. 

Άρθρο· 28 

Εφ’όσον το δικαίωμα για οικογενειακά επιδόματα σύμφωνα με τη νο¬ 
μοθεσία ενός Μέρους προϋποθέτει τη συμπλήρωση ορισμένων περιόδων 
απασχόλησης ή ασφάλισης, τέτοιες περίοδοι, που πραγματοποιήθηκαν 
σύμφωνα με τη νομοθεσία του άλλου Μέρους, συνυπολογίζονται. 

ΤΙΤΛΟΣ IV 

ΔΙΑΦΟΡΕΣ ΔΙΑΤΑΞΕΙΣ 

Άρθρο 29 

Οι αρμόδιες αρχές μπορούν να συμφωνήσουν διατάξεις για την εφαρ¬ 
μογή της παρούσας Σύμβασης. Επιπλέον λαμβάνουν μέτρα για να εξα¬ 
σφαλίσουν τη σύσταση των απαραίτητων οργανισμών συνδέσμων στις 
αντίστοιχες περιοχές τους για να διευκολύνουν την εφαρμογή της πα¬ 
ρούσας Σύμβασης. 

Άρθρο 30 

1. Για την εφαρμογή της παρούσας Σύμβασης οι αρχές και οι οργανι¬ 
σμοί των Μερών θα παρέχουν τις υπηρεσίες τους όπως και κατά την 
εφαρμογή της δικής τους νομοθεσίας. Τέτοια αμοιβαία διοικητική βοή¬ 
θεια παρέχεται δωρεάν. 

2. Η αλληλογραφία μεταξύ αρχών και οργανισμών μπορεί να γίνεται 
στην αγγλική. 

3. Οι διπλωματικές και προξενικές αντιπροσωπείες μπορούν να ζη¬ 
τούν πληροφορίες απευθείας από τις αρχές και τους οργανισμούς στην 
περιοχή του άλλου Μέρους με σκοπό να διασφαλίσουν τα συμφέροντα 
των υπηκόων τους. 

Άρθρο 31 ·· 

Οι αρμόδιες αρχές των δύο Μερών θα ενημερώνονται μεταξύ τους 
χωρίς καθυστέρηση για κάθε τροποποίηση στη νομοθεσία που ορίζεται 
στο άρθρο 2 της παρούσας Σύμβασης. 

Άρθρο 32 

Οι αρμόδιες αρχές των δύο Μερών θα ενημερώνονται μεταξύ τους 
για τα μέτρα που παίρνονται στην περιοχή τους για την εφαρμογή της 
παρούσας Σύμβασης. 

Άρθρο 33 

Κάθε απαλλαγή που παρέχεται στην περιοχή ενός Μέρους από φό¬ 
ρους χαρτοσήμου, δικαστικά τέλη ή τέλη εγγραφής για πιστοποιητικά 
και έγγραφα που απαιτείται να υποβληθούν στις αρχές και τους οργανι¬ 
σμούς στην ίδια περιοχή, ισχύει επίσης για πιστοποιητικά και έγγραφα 
τα οποία, για το σκοπό της παρούσας Σύμβασης, πρέπει να υποβληθούν 
στις αρχές και τους οργανισμούς στην περιοχή του άλλου Μέρους. Έγ¬ 
γραφα και πιστοποιητικά που απαιτούνται για τους σκοπούς της παρού¬ 
σας Σύμβασης δε χρειάζονται επικύρωση από διπλωματικές ή προξενι¬ 
κές αρχές. 

Άρθρο 34 

1. Αιτήσεις, ενστάσεις και άλλα έγγραφα τα οποία, σύμφωνα με τη 
νομοθεσία ενός Μέρους, πρέπει να υποβληθούν σε αρμόδια αρχή ή οργα¬ 
νισμό μέσα σε ορισμένη περίοδο, γίνονται δεκτά αν υποβληθούν μέσα 
στην ίδια περίοδο σε αντίστοιχη αρχή ή οργανισμό του άλλου Μέρους. 

2. Αίτηση για παροχή που πρέπει να καταβληθεί σύμφωνα με τη νο¬ 


μοθεσία ενός Μέρους θεωρείται ως αίτηση για αντίστοιχη παροχή που 
πρέπει να καταβληθεί σύμφωνα με τη νομοθεσία του άλλου Μέρους, με 
την προϋπόθεση ότι ο ενδιαφερόμενος, μέσα σε έξι μήνες από την υπο¬ 
βολή της αίτησης σύμφωνα με τη νομοθεσία του πρώτου Μέρους, υπο¬ 
βάλλει αίτηση για αντίστοιχη παροχή σύμφωνα με τη νομοθεσία του τε- 
'λευταίου Μέρους. 

3. Για τους σκοπούς υπολογισμού μιας προσαύξησης για καθυστέ¬ 
ρηση στην καταβολή παροχής σύμφωνα με τη φινλανδική νομοθεσία, 
μια αίτηση θεωρείται ότι υποβλήθηκε όταν φθάνει στον αρμόδιο οργανι¬ 
σμό στην Φινλανδία πλήρης με τα συνημμένα έγγραφα, όπως είναι απα¬ 
ραίτητο. 

4. Αιτήσεις ή άλλα έγγραφα που υποβλήθηκαν σε μιαν αρχή ή οργα¬ 
νισμό ενός Μέρους, δεν απορρίπτονται με την αιτιολογία ότι έχουν, συ¬ 
νταχθεί στην επίσημη γλώσσα του άλλου Μέρους. 

Άρθρο 35 

1. Πληρωμές σύμφωνα με την παρούσα Σύμβαση μπορούν να γίνουν 
νόμιμα στο νόμισμα του Μέρους που πραγματοποιεί την πληρωμή. 

2. Σε περίπτωση που θα εισαχθούν συναλλαγματικοί περιορισμοί από 
το ένα από τα δύο Μέρη, οι δύο Κυβερνήσεις αμέσως και από κοινού θα 
παίρνουν μέτρα για τη διασφάλιση μεταφοράς μεταξύ των περιοχών 
τους των αναγκαίων χρηματικών ποσών για τους σκοπούς της παρού¬ 
σας Σύμβασης. 

Άρθρο 36 

1. Αν ένας ασφαλιστικός οργανισμός στην περιοχή ενός Μέρους κατέ¬ 
βαλε προκαταβολή, επιπλέον ποσό που χορηγήθηκε ως προκαταβολή 
για την ίδια περίοδο σύμφωνα με τη νομοθεσία του άλλου Μέρους, μπο¬ 
ρεί να παρακρατηθεί. Αν ένας ασφαλιστικός οργανισμός ενός Μέρους 
κατέβαλε μεγαλύτερο ποσό παροχής για μια περίοδο για την οποία 
ασφαλιστικός οργανισμός του άλλου Μέρους πρόκειται να καταβάλει 
(αντίστοιχο ποσό αποζημίωσης, το επιπλέον ποσό που καταβλήθηκε 
μπορεί όμοια να παρακρατηθεί. 

Η προκαταβολή ή το επιπλέον ποσό αφαιρείται από την αποζημίωση 
που αναφέρεται στην ίδια περίοδο και καταβάλλεται στη συνέχεια. Αν 
δεν ακολουθεί τέτοια πληρωμή ή αν, η πληρωμή δεν επαρκεί για την 
απαιτούμενη εκκαθάριση, πλήρης εκκαθάριση ή αφαίρεση για το ποσό 
που απομένει μπορεί να γίνει από τις παροχές που θα καταβληθούν στο 
τρέχον χρονικό διάστημα, αλλά πάντως σύμφωνα με τον τρόπο και τους 
περιορισμούς που έχουν τεθεί από τη νομοθεσία του Μέρους που πρόκει¬ 
ται να κάνει την εκκαθάριση. 

Άρθρο 37 

1. Διαφορές που προκύπτουν από την εφαρμογή της παρούσας Σύμ¬ 
βασης θα λύνονται με αμοιβαία συμφωνία μεταξύ των αρμόδιων αρχών 
των Μερών. 

2. Αν δεν επιτευχθεί συμφωνία, η διαφορά θά λύνεται με διαιτησία, 
όπως συμφωνείται από τις αρμόδιες αρχές των δύο Μερών.Ή διαιτησία 
θα βασίζεται στο πνεύμα και στην έννοια της παρούσας Σύμβασης. 

Άρθρο 38 

1. Η παρούσα Σύμβαση εφαρμόζεται επίσης σε περιπτώσεις που ανέ¬ 
κυψαν πριν από την έναρξη ισχύος της. Όμως, σύμφωνα με την πα¬ 
ρούσα Σύμβαση, δεν καταβάλλονται παροχές για περιόδους,που προη¬ 
γούνται της έναρξης ισχύος της, ενώ περίοδοι ασφάλισης ή διαμονής 
που πραγματοποιήθηκαν πριν από την έναρξη ισχύος λαμβάνονται 
υπόψη κατά τον καθορισμό του δικαιώματος για παροχές. 

2. Παροχή που δε χορηγήθηκε για λόγους υπηκοότητας του ενδιαφε- 
ρομένου προσώπου ή που αναστάλθηκε λόγω διαμονής του στην πε¬ 
ριοχή του άλλου Μέρους, χορηγείται ή καταβάλλεται πάλι, μετά από αί¬ 
τηση, από την ημερομηνία έναρξης ισχύος της παρούσας Σύμβασης. 

3. Μετά από αίτηση, παροχή που χορηγήθηκε πριν από την έναρξη 
ισχύος της παρούσας Σύμβασης επανυπολογίζεται σε σχέσή με τις δια¬ 
τάξεις της. Τέτοιες παροχές μπορεί επίσης να επανυπολογιστούν χωρίς 
αίτηση. Ο επανυπολογισμός αυτός δεν επιτρέπεται να έχει ως αποτέλε¬ 
σμα οποιαδήποτε μείωση της παροχής που καταβλήθηκε. , 

4. Διατάξεις στις νομοθεσίες των Μερών που αφορούν την παρα¬ 
γραφή ή παύση του δικαιώματος για παροχές δεν ισχύουν για δικαιώ¬ 
ματα που προκύπτουν από τις διατάξεις των παραγράφων (1) έως (3) 
του παρόντος άρθρου, πάντοτε με την προϋπόθεση ότι ο δικαιούχος υπο¬ 
βάλλει την αίτησή του για παροχή μέσα σε δύο χρόνια από την ημερομη¬ 
νία έναρξης ισχύος της παρούσας Σύμβασης. Αν η αίτηση υποβληθεί 


I 398 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μετά από την προθεσμία αυτήν, παροχές καταβάλλονται από την ημε¬ 
ρομηνία υποβολής της αίτησης, πάντοτε με την προϋπόθεση ότι δεν 
ισχύουν ευνοϊκότερες διατάξεις σύμφωνα με τη νομοθεσία του Μέρους το 
οποίο πρόκειται να καταβάλει την παροχή και ότι το δικαίωμα για πα¬ 
ροχή δεν έχει παραγραφεί ή ανασταλεί. 

Άρθρο 39 

1. Καθένα από τα δύο Μέρη μπορεί να καταγγείλει την παρούσα 
Σύμβαση. Η καταγγελίο: ανακοινώνεται το αργότερο τρεις μήνες πριν 
από τη λήξη του τρέχοντος ημερολογιακού έτους, οπότε η Σύμβαση 
παύει να ισχύει κατά τη λήξη ,του ημερολογιακού έτους κατά το οποίο 
έγινε η καταγγελία. 

2. Σε περίπτωση καταγγελίας της Σύμβασης, οι διατάξεις της εξακο¬ 
λουθούν να ισχύουν για παροχές που έχουν ήδη αποκτηθεί, χωρίς να 
λαμβάνονται υπόψη διατάξεις που μπορεί να θεσπιστούν στη νομοθεσία 
των Μερών για περιορισμούς στο δικαίωμα παροχών λόγω διαμονής σε 
άλλες χώρες ή απόκτησης υποκοόητας άλλης χώρας. Δικαίωμα για 
μελλοντικές παροχές που ενδεχόμενα θα έχουν αποκτηθεί με βάση τη 
Σύμβαση θα ρυθμιστούν με ειδική συμφωνία. 

Άρθρο 40 

Η παρούσα Σύμβαση θα επικυρωθεί και τα όργανα επικύρωσης θα 
ανταλλαγούν στο Ελσίνκι. 

Η Σύμβαση θα αρχίσει να ισχύει από την πρώτη ημέρα του δεύτερου 
μήνα μετά την ανταλλαγή των οργάνων επικύρωσης. 

Σε πίστωση αυτού οι υπογράφοντες, νόμιμα εξουσιοδοτημένοι από τις 
(αντίστοιχες Κυβερνήσεις τους, υπέγραψαν την παρούσα Σύμβαση. 

Έγινε σε δύο αντίτυπα στο Ελσίνκι στις 11 Μαρτίου 1988 στην ελ¬ 
ληνική και φινλανδική γλώσσα και κάθε κείμενο είναι εξίσου αυθεντικό. 

Για την Κυβέρνηση της Για την Κυβέρνηση της 

Ελληνικής Δημοκρατίας Δημοκρατίας της Φινλανδίας 

ΚΑΝΟΝΙΣΜΟΣ ΕΦΑΡΜΟΓΗΣ ΤΗΣ 
ΣΥΜΒΑΣΗΣ ΚΟΙΝΩΝΙΚΗΣ ΑΣΦΑΛΕΙΑΣ 

ΜΕΤΑΞΥ 

ΕΆΔΑΔΑΣ ΚΑΙ ΦΙΝΛΑΝΔΙΑΣ 

Σύμφωνα με το Άρθρο 29 της Σύμβασης Κοινωνικής Ασφάλειας με¬ 
ταξύ της Ελλάδας και της Φινλανδίας που υπογράφτηκε στις 
11-3-1988 οι αρμόδιες αρχές των δύο Μερών συμφώνησαν στις ακό¬ 
λουθες διατάξεις για την εφαρμογή της Σύμβασης. 

ΜΕΡΟΣ I 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Εννοιολογικοί προσδιορισμοί 

Οι όροι και οι φράσεις που χρησιμοποιούνται στα ακόλουθα Άρθρα 
έχουν την έννοια που οιποδίδεται σ’ αυτούς στο Άρθρο 1 της Σύμβασης. 

Άρθρο 2 

Οργανισμοί Σύνδεσμοι 

1. Οργανισμοί Σύνδεσμοι σύμφωνα με το Άρθρο 29 της Σύμβασης 
είναι: 

Στη Φινλανδία: 

α) Το Ίδρυμα Κοινωνικής Ασφάλισης για την Ασφάλιση Ασθένειας, 
Εθνικής Σύνταξης και Σύνταξης Επιζώντων και απόδοση δαπανών για 
παροχές ασθένειας. 

β) Το Κεντρικά Ίδρυμα Ασφάλισης Σύνταξης για τις Συντάξεις Απα¬ 
σχόλησης. 

γ) Η Ομοσπονδία Οργανισμών Ασφάλισης Ατυχήματος για την 
Ασφάλιση Εργατικού Ατυχήματος και Επαγγελματικών Ασθενειών. 

δ) Το Υπουργείο Κοινωνικών Υποθέσεων και Υγείας για όλες τις άλ¬ 
λες περιπτώσεις. 

Στην Ελλάδα: 

α) Ο Οργανισμός Απασχολήσεως Εργατικού Δυναμικού (Ο.Α.Ε.Δ.) 
για την ασφάλιση ανεργίας και οικογενειακών επιδομάτων. 

β) Το Ίδρυμα Κοινωνικών Ασφαλίσεων (Ι.Κ.Α.) για άλλες παροχές 
που αναφέρονται στο Άρθρο 2 παράγραφος 1 .Α. (α,β) της Σύμβασης. 

Πληροφορίες για τους Οργανισμούς Σύνδεσμους και διευθύνσεις πε¬ 
ριλαμβάνονται στο Παράρτημα 2 του παρόντος Κανονισμού. 


2. Για την εφαρμογή της Σύμβασης οι Οργανισμοί Σύνδεσμοι και οι 
ασφαλιστικοί οργανισμοί μπορούν να επικοινωνούν απευθείας μεταξύ 
τους καθώς και με τα ενδιαφερόμενα πρόσωπα ή τους αντιπροσώπους 
τους. 

3. Για την εφαρμογή της Σύμβασης και του παρόντος Κανονισμού οι 
Οργανισμοί Σύνδεσμοι συντάσσουν τα απαραίτητα έντυπα και παρέχουν 
αμοιβαία τη συνδρομή τους. 

ΜΕΡΟΣ II 

ΕΦΑΡΜΟΓΗ ΤΩΝ ΔΙΑΤΑΞΕΩΝ ΓΙΑ ΤΗΝ ΕΦΑΡΜΟΣΤΕΑ 
ΝΟΜΟΘΕΣΙΑ 

Άρθρο 3 

Υπάλληλοι που στέλνονται από το ένα Κράτος στο άλλο 

Στις περιπτώσεις που αναφέρονται στο Άρθρο 8 της Σύμβασης η συ¬ 
νέχιση εφαρμογής της νομοθεσίας του Μέρους από το οποίο γίνεται η 
απόσπαση αποδεικνύεται με βεβαίωση. 

Η βεβαίωση αυτή εκδίδεται: 

στη Φινλανδία: από το Κεντρικό Ίδρυμα Ασφάλισης Σύνταξης στην 
Ελλάδα : από το Ίδρυμα Κοινωνικών Ασφαλίσεων (Ι.Κ.Α.). 

Άρθρο 4 

Διπλωματικές ή προξενικές αντιπροσωπείες 

1. Το δικαίωμα επιλογής που προβλέπεται στο Άρθρο 9 παράγρα¬ 
φος 3 της Σύμβασης ασκείται με ενημέρωση της ενδιαφερόμενης αρχής. 

Η ενημέρωση αυτή όσον αφορά ασφάλιση στη Φινλανδία γίνεται προς 
το Υπουργείο Εξωτερικών και όσον αφορά ασφάλιση στην Ελλάδα στο 
Ίδρυμα Κοινωνικών Ασφαλίσεων (Ι.Κ.Α.). 

2. Οι Οργανισμοί Σύνδεσμοι των δύο Μερών πληροφορούν ο ένας τον 
άλλον για την επιλογή που πραγματοποιήθηκε. 

ΜΕΡΟΣ III 

ΠΡΟΑΙΡΕΤΙΚΗ ΑΣΦΑΛΙΣΗ 

Άρθρο 5 

Για την εφαρμογή του Άρθρου 6 παράγραφος 1 της Σύμβασης από 
τον αρμόδιο ασφαλιστικό οργανισμό της Ελλάδας, το Κεντρικό Ίδρυμα 
Ασφάλισης Σύνταξης της Φινλανδίας βεβαιώνει, μετά από αίτηση του 
ενδιαφερομένου ή του Ελληνικού Οργανισμού Συνδέσμου, τις περιόδους 
ασφάλισης που θα ληφθούν υπόψη σύμφωνα με τη νομοθεσία του. 

ΜΕΡΟΣ IV 

ΑΣΘΕΝΕΙΑ ΚΑΙ ΜΗΤΡΟΤΗΤΑ 

Άρθρο 6 

Συνυπολογισμός περιόδων ασφάλισης 

Για την εφαρμογή του Άρθρου 12 της Σύμβασης από τον αρμόδιο 
ασφαλιστικό οργανισμό του ενός Μέρους, ο αρμόδιος ασφαλιστικός ορ¬ 
γανισμός του άλλου Μέρους βεβαιώνει, μετά από αίτηση του ενδιαφερο¬ 
μένου ή του Οργανισμού Συνδέσμου του πρώτου Μέρους, τις περιόδους 
ασφάλισης που θα ληφθούν υπόψη σύμφωνα με τη νομοθεσία του. 

Η βεβαίωση αυτή εκδίδεται: 

στη Φινλανδία: από το Ίδρυμα Κοινωνικής Ασφάλισης 

στην Ελλάδα : από τον αρμόδιο ασφαλιστικό οργανισμό. 

Άρθρο 7 

•Παροχές ασθένειας σε είδος 

Οι παροχές ασθένειας σε είδος που αναφέρονται στα άρθρα 13, 14 
παράγραφος 2 και 22 της Σύμβασης χορηγούνται: 

Στη Φινλανδία: όσον αφορά τα Άρθρα 13 και 14 από το Ίδρυμα Κοι¬ 
νωνικής Ασφάλισης και τα δημόσια νοσοκομεία και κέντρα υγείας, και 
όσον αφορά το Άρθρο 22 από την Ομοσπονδία Οργανισμών Ασφάλισης 
Ατυχήματος. 

Στην Ελλάδα: από το Ίδρυμα Κοινωνικών Ασφαλίσεων (Ι.Κ.Α.). 

Άρθρο 8 

1. Προκειμένου να λάβει ένα πρόσωπο παροχές ασθένειας σε είδος 

σύμφωνα με το Άρθρο 13 της Σύμβασης, υποβάλλει στον οργανισμό 
που ορίζεται στο Άρθρο 7 του παρόντος Κανονισμού βεβαίωση, η οποία 
εκδίδεται στην Ελλάδα από τον αρμόδιο ασφαλιστικό οργανισμό και στη 
Φινλανδία από το Ίδρυμα Κοινωνικής Ασφάλισης και αποδεικνύει ότι το 
πρόσωπο αυτό δικαιούται να λάβει τέτοιες παροχές. 

2. Στις περιπτώσεις που αναφέρονται στο Άρθρο 8 παράγραφος 1 
της Σύμβασης, η βεβαίωση που αναφέρεται στο Άρθρο 3 του παρόντος 
Κανονισμού αντικαθιστά τη βεβαίωση που αναφέρεται στην παράγραφο 
1 του παρόντος Άρθρου. 

3. Αν το εν λόγω πρόσωπο δεν έχει βεβαίωση, θα χορηγούνται 
εντούτοις παροχές ασθένειας, με την επίδειξη ισχύοντος διαβατηρίου, 
και ο οργανισμός που ορίζεται στο Άρθρο 7 του παρόντος Κανονισμού 
θα ζητάει την απαιτούμενη βεβαίωση από τον οργανισμό που αναφέρε- 
ται στην παράγραφο 1 του παρόντος Άρθρου. 

4. Σε περίπτωση που πρέπει να χορηγηθούν παροχές που αναφέρο- 
νται στο Άρθρο 13 παράγραφος 4 της Σύμβασης λόγω επείγουσας ανά¬ 
γκης, ο οργανισμός που ορίζεται στο Άρθρο 7 του παρόντος Κανονι¬ 
σμού ενημερώνει σχετικά τον αρμόδιο ασφαλιστικό οργανισμό χωρίς 
καθυστέρηση. 

Άρθρο 9 

1. Η απόδοση των δαπανών που αναφέρονται στο Άρθρο 13 παρά¬ 
γραφος 5 της Σύμβασης πραγματοποιείται μέσω του Ιδρύματος Κοινω¬ 
νικής Ασφάλισης στη Φινλανδία και μέσω του Ι.Κ.Α. στην Ελλάδα. 
Διοικητικά έξοδα δεν αποδίδονται. > 

2. Η δήλωση για απόδοση δαπανών υποβάλλεται πριν από το τέλος 
Ιουνίου του επόμενου έτους από εκείνο κατά το οποίο πραγματοποιήθη¬ 
καν οι δαπάνες και αποδίδονται μέσα σε έξη μήνες. 

• Άρθρο 10 

Σε περιπτώσεις που αναφέρονται στο Άρθρο 14 παρ. 2 της Σύμβα¬ 
σης, συνταξιούχος που διαμένει στην Ελλάδα θα εγγράφεται στα μη¬ 
τρώα του Ι.Κ.Α. και θα υποβάλλει στον οργανισμό αυτόν βεβαίωση που 
θα εκδίδεται από το Ίδρυμα Κοινωνικής Ασφάλισης και θα αποδεικνύει 
ότι αυτός λαμβάνει σύνταξη από τη Φινλανδία. 

Ο συνταξιούχος ή τα μέλη της οικογένειάς του θα ανακοινώνουν στο 
Ι.Κ.Α. κάθε μεταβολή στην κατάστασή τους που μπορεί να επηρεάσει το 
δικαίωμά τους για παροχές ασθένειας σε είδος και ιδιαίτερα κάθε ανα¬ 
στολή ή διακοπή της σύνταξης και κάθε αλλαγή διεύθυνσης. Ο αρμόδιος 
ασφαλιστικός οργανισμός θα ανακοινώνει επίσης στο Ι.Κ.Α. κάθε όμοια 
μεταβολή. 

, ΜΕΡΟΣ V 

ΑΙΤΗΣΕΙΣ ΓΙΑ ΣΥΝΤΑΞΗ ΓΗΡΑΤΟΣ, ΑΝΑΠΗΡΙΑΣ 
ΚΑΙ ΕΠΙΖΩΝΤΩΝ 

Άρθρο 11 

Υποβολή της αίτησης 

1. Πρόσωπα που διαμένουν στο έδαφος του ενός Μέρους και τα οποία 
ζητούν σύνταξη μόνο σύμφωνα με τη νομοθεσία του άλλου Μέρους μπο¬ 
ρούν να υποβάλλουν την αίτησή τους απευθείας στον αρμόδιο ασφαλι¬ 
στικό οργανισμό του άλλου Μέρους ή μέσω του Οργανισμού Συνδέσμου 
του Μέρους διαμονής. 

2. Σε περίπτωση που ο αϊτών έχει πραγματοποιήσει περιόδους 
ασφάλισης και στα δύο Μέρη, η αίτηση υποβάλλεται κατά κανόνα στον 
Οργανισμό Σύνδεσμο ή στον αρμόδιο ασφαλιστικό οργανισμό του Μέ¬ 
ρους διαμονής. Αν, πάντως, η αίτηση υποβληθεί απευθείας σε οργανι¬ 
σμό του άλλου Μέρους, ο οργανισμός αυτός ενημερώνει, χωρίς καθυ¬ 
στέρηση, μέσω του οικείου Οργανισμού Συνδέσμου τον Οργανισμό Σύν¬ 
δεσμο του Μέρους διαμονής. 

3. Σε περίπτωση που ο αϊτών διαμένει στο έδαφος τρίτου κράτους η 
αίτηση απευθύνεται κατά κανόνα στον Οργανισμό Σύνδεσμο του Μέρους 
στη νομοθεσία του οποίου είχε υπαχθεί τελευταία. 

Αν, πάντως, η αίτηση σταλεί απευθείας στο άλλο Μέρος, εφαρμόζο¬ 
νται οι διατάξεις της παραγράφου 2. 

Άρθρο 12 

Επεξεργασία των αιτήσεων 

1. Αιτήσεις για συντάξεις υποβάλλονται στα έντυπα που διατίθενται 
στη Φινλανδία από τους Οργανισμούς Συνδέσμους και στην Ελλάδα από 
τους αρμόδιους οργανισμούς. 


2. Ο Οργανισμός Σύνδεσμος ή ο αρμόδιος οργανισμός που, ανάλογα 
με την περίπτωση, παραλαμβάνει την αίτηση, σημειώνει στο έντυπο την 
ημερομηνία παραλαβής και βεβαιώνει την ορθότητα των ατομικών 
πληροφοριών που δόθηκαν από τον αιτούντα, στο μέτρο που απαιτείται. 
Η αίτηση προωθείται στον Οργανισμό Σύνδεσμο του άλλου Μέρους. 
Μαζί με την αίτηση ο Οργανισμός Σύνδεσμος του ενός Μέρους στέλνει 
στον Οργανισμό Σύνδεσμο του άλλου Μέρους έντυπο σύνδεσης. 

3. Οι Οργανισμοί Σύνδεσμοι ή οι αρμόδιοι οργανισμοί θα χορηγούν ο 
ένας στον άλλο, στην έκταση που επιτρέπεται από τη νομοθεσία που 
εφαρμόζουν, όλα τα στοιχεία που απαιτούνται για την επεξεργασία της 
αίτησης καθώς και ιατρικές γνωματεύσεις. 1 

4. Ο αρμόδιος ασφαλιστικός οργανισμός αποφασίζει σχετικά με την 
αίτηση και διαβιβάζει την απόφαση απευθείας στον αιτούντα μαζί με 
πληροφορίες για τα μέσα προσφυγής. Η απόφαση κοινοποιείται επίσης 
στον Οργανισμό Σύνδεσμο του άλλου Μέρους. 

Άρθρο 13 
Ιατρικές εξετάσεις 

1. Αν ο δικαιούχος ή ο αϊτών σύνταξη αναπηρίας σύμφωνα με τη νο¬ 
μοθεσία του ενός Μέρους διαμένει στο έδαφος του άλλου Μέρους, ο αρ¬ 
μόδιος ασφαλιστικός οργανισμός, μπορεί να ζητήσει να υποβληθεί ο δι¬ 
καιούχος σε ιατρικές εξετάσεις προκειμένου να προσδιορίσει την αναπη¬ 
ρία του. 

2. Κάθε αίτηση για ιατρική εξέταση υποβάλλεται μέσω του Οργανι¬ 
σμού Συνδέσμου του άλλου Μέρους, ο οποίος γνωστοποιεί στον αρμόδιο 
ασφαλιστικό οργανισμό του πρώτου Μέρους το αποτέλεσμα της εξέτα¬ 
σης. ' 

3. Εξετάσεις που αναφέρονται στο παρόν Άρθρο πραγματοποιούνται 
χωρίς απόδοση δαπανών. 

ΜΕΡΟΣ VI 

ΕΡΓΑΤΙΚΑ ΑΤΥΧΗΜΑΤΑ ΚΑΙ ΕΠΑΓΓΕΛΜΑΤΙΚΕΣ 
ΑΣΘΕΝΕΙΕΣ 

Άρθρο 14 

Για τους σκοπούς των Άρθρων 23 και 24 της Σύμβασης, οι Οργανι¬ 
σμοί Σύνδεσμοι των δύο Μερών ανταλλάσσουν τις απαραίτητες πληρο¬ 
φορίες. 

Η βεβαίωση που αναφέρεται στο Άρθρο 3 του παρόντος Κανονισμού 
αποδεικνύει το δικαίωμα για παροχές ασθένειας σε είδος του αποσπα¬ 
σμένου σύμφωνα με το Άρθρο 22 της Σύμβασης. 

ΜΕΡΟΣ VII 

ΑΝΕΡΓΙΑ - ΟΙΚΟΓΕΝΕΙΑΚΑ ΕΠΙΔΟΜΑΤΑ 

Άρθρο 15 

1. Όταν περίοδοι ασφάλισης ή απασχόλησης που πραγματοποιήθη¬ 
καν σύμφωνα με τη νομοθεσία του άλλου Μέρους πρέπει να ληφθούν 
υπόψη για τη θεμελίωση του δικαιώματος για παροχές ανεργίας ή οικο¬ 
γενειακά επιδόματα σύμφωνα με τα Άρθρα 25 παράγρ. 2 και 28 της 
Σύμβασης, ο οργανισμός του Μέρους αυτού εκδίδει βεβαίωση με όλες 
τις αναγκαίες ενδείξεις για τον προσδιορισμό των παραπάνω περιόδων, 
το είδος της απασχόλησης και τον αντίστοιχο κλάδο οικονομικής δρα¬ 
στηριότητας. 

2. Η παραπάνω βεβαίωση πρέπει επίσης να περιλαμβάνει ενδείξεις 
που να προσδιορίζουν αν, στη διάρκεια της περιόδου των δώδεκα μηνών 
που προβλέπεται από το Άρθρο 26 της Σύμβασης, ο οργανισμός που 
εκδίδει τη βεβαίωση κατέβαλε στον ενδιαφερόμενο παροχές ανεργίας 
και σε καταφατική περίπτωση, την περίοδο για την οποία καταβλήθη¬ 
καν τέτοιες παροχές. 

ΜΕΡΟΣ VIII 
ΔΙΑΦΟΡΕΣ ΔΙΑΤΑΞΕΙΣ 

Άρθρο 16 

Καταβολή συντάξεων 

Οι συνταξιοδοτικές παροχές καταβάλλονται απευθείας στους δι¬ 
καιούχους. 

Άρθρο 17 

Εκτός άν, σύμφωνα με τη νομοθεσία" του ενός Μέρους, απαιτείται 

γνωστοποίηση, όποιαδήποτε πληροφορία για ένα άτομο η οποία διαβι¬ 
βάζεται σύμφωνα με τον παρόντα Κανονισμό στο Μέρος αυτό από το 
άλλο Μέρος, είναι εμπιστευτική και χρησιμοποιείται μόνο για τους σκο¬ 
πούς εφαρμογής της Σύμβασης και της νομοθεσίας στην οποία εφαρμό¬ 
ζεται η Σύμβαση και για κανένα άλλο σκοπό. 

Άρθρο 18 
Πληροφορίες 

1. Δικαιούχοι παροχών σύμφωνα με τη νομοθεσία του ενός Μέρους 
που διαμένουν στην περιοχή του άλλου Μέρους δίνουν στον ασφαλιστικό 
οργανισμό που είναι υποχρεωμένος να καταβάλει τις παροχές, πληρο¬ 
φορίες για όλες τις μεταβολές στα στοιχεία τα δικά τους ή των οικογε¬ 
νειών τους, την κατάσταση της υγείας τους ή την ικανότητά τους για 
εργασία, όταν τα στοιχεία αυτά μπορούν να επηρεάσουν τα δικαιώματα 
και τις υποχρεώσεις τους σύμφωνα με τη νομοθεσία που αναφέρεται στο 
Άρθρο 2 της Σύμβασης και τις διατάξεις της Σύμβασης. 

Οι πληροφορίες δίδονται είτε απευθείας είτε διαμέσου των Οργανι¬ 
σμών Συνδέσμων. 

2. ' Οι ασφαλιστικοί οργανισμοί γνωρίζουν ο ένας στον άλλο όλες τις 
μεταβολές που τους γίνονται γνωστές σε τέτοια στοιχεία, όπως αναφέ- 
ρονται στην παράγραφο 1. 

Άρθρο 19 

Οι Οργανισμοί Σύνδεσμοι των δύο Μερών θα αλληλογραφούν στην 
Αγγλική. 

Άρθρο 20 
Θέση σε ισχύ 

Ο παρών Κανονισμός τίθεται σε ισχύ ταυτόχρονα με τη Σύμβαση. 

Σε πίστωση αυτού οι υπογράφοντες, νόμιμα εξουσιοδοτημένοι από τις 
αντίστοιχες Κυβερνήσεις τους, υπέγραψαν τον παρόντα Κανονισμό. 

Έγινε στο Ελσίνκι στις 11 Μαρτίου 1988 σε δύο αντίτυπα στην Ελ¬ 
ληνική και Φινλανδική γλώσσα και κάθε κείμενο είναι εξίσου αυθεντικό. 

Για την Κυβέρνηση της Για την Κυβέρνηση της 

Ελληνικής Δημοκρατίας Φινλανδικής Δημοκρατίας 

(υπογραφή) (υπογραφή) 

ΠΑΡΑΡΤΗΜΑ 1 

Προθέσεις, μεγαλύτερα βοηθητικά μέσα και άλλες παροχές ασθέ¬ 
νειας σε είδος μεγάλης σπουδαιότητας που αναφέρονται στο Άρθρο 13 
παρ. 4 της Σύμβασης χορηγούνται σύμφωνα με τη νομοθεσία του οργα¬ 
νισμού που ορίζεται στο Άρθρο 7 του παρόντος Κανονισμού. 


ΠΑΡΑΡΤΗΜΑ 2 

Οργανισμοί Σύνδεσμοι σύμφωνα με το Άρθρο 2 ίου παρόντος Κανονι¬ 
σμού: 

στη Φινλανδία: δοείοΔίί — )& Ιετνεγδηιίηίδίεπο 

(Υπουργείο Κοινωνικών Υποθέσεων και Υγείας) 
ΚίιΊεΕοΐί&Ιιι 14 
5Ε-00170 ΗΕΕ5ΙΝΚΙ 

ΕΙδΕβίιίΓνβΙίβδΕυδ 

(Κεντρικό Ίδρυμα Ασφάλισης Σύνταξης) 

ΡΕ 11 

5Ε-00521 ΗΕΕ51ΝΚΙ 
Κ&ηδΒηβΙδΙίεΙώΙοδ (ΚΕΕΑ) 

(Ίδρυμα Κοινωνικής Ασφάλισης) 

ΡΕ 450 

δΓ-00101 ΗΕΕδΙΝΚΙ 
Τβρ&ΐιίΓΓηβνβΙίΐιυΙυδΙαίΐοδΙεη ΕϋΙΙο 
(Ομοσπονδία Οργανισμών Ασφάλισης Ατυχήματος) 
Βυΐενακίί 28 
δΕ-00120 ΗΕΕ5ΙΝΚΙ 

στην Ελλάδα: Οργανισμός Απασχολήσεως Εργατικού Δυναμικού 
(Ο.Α.Ε.Δ.) 

οδός Θράκης 8, Τράχωνες Αττικής 
166.10 ΕΛΛΑΣ 

Ίδρυμα Κοινωνικών Ασφαλίσεων (ΕΚ.Α.) 
οδός Αγίου Κωνσταντίνου 8 
102.41 Αθήνα ΕΛΛΑΣ 

Άρθρο δεύτερο 

Η ισχύς του νόμου αρχίζει από τη δημοσίευσή του στην Εφημερίδα 
της Κυβερνήσεως και της Σύμβασης και του Διοικητικού Κανονισμού 
εφαρμογής της, που κυρώνονται σύμφωνα με τα προβλεπόμενα στα άρ¬ 
θρα 40 και 20 αυτών αντίστοιχα. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 30 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΡΓΑΣΙΑΣ 

ΑΝ. ΣΑΜΑΡΑΣ ΑΡ. ΚΑΛΑΝΤΖΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡ. ΓΙΑΝΝΑΚΟΥ 

θεωρήθηκε και τέθηκε η Μεγάλη Σφραγίδα του Κράτους. 
Αθήνα, 30 Νοεμβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Αθ. ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


